To lokale mænd påkørte tirsdag aften et stakit på Hundelevvej mellem Løkken og Hjørring og stak efterfølgende af.

Bilisten mistede ved 21-tiden tirsdag aften herredømmet i en kurve på Hundelevvej og endte med at totalskade bilen i et stakit. - De to personer i bilen stikker efterfølgende af ind over en mark. Den første bliver taget af en patrulje, mens den anden efterfølgende blev taget af en hundepatrulje, siger vagtchef ved Nordjyllands Politi, Henrik Beck til tv2nord.dk. Hvorfor de to stak af står endnu hen i det uvisse, men der blev taget blodprøve fra dem begge, oplyser vagtchefen.